Държавен вестник, бр. 27, 2019 г., стр. 96

СТР.  96	
Д Ъ Р Ж А В Е Н  В Е С Т Н И К 	
БРОЙ  27
(5) При изпълнение на задълженията си по 
конвоирането служителите на ГДИН използ-
ват технически и свързочни средства (метал 
детектори, радиостанции, компютърни мрежи 
и др.) съгласно определения в ГДИН ред за 
работа с технически и оперативни средства 
за комуникация.
Г л а в а  т р е т а
ОСЪЩЕСТВЯВАНЕ НА КОНВОЙНАТА 
ДЕЙНОСТ
Раздел І
Разчет на силите и средствата за конвоиране
Чл. 12. (1) При конвоиране на лица, наста-
нени в затвори, затворнически общежития и 
арести разчетът на силите и средствата, както 
и мерките за изолация и охрана се опреде-
лят от степента на обществената опасност 
на деянието и личността на конвоирания за 
всеки конкретен случай и при съблюдаване 
на следните изисквания:
1. едно лице се конвоира най-малко от 
двама служители;
2. когато конвоираните лица са повече от 
едно, броят на служителите от конвойния наряд 
се определя от ръководителя на съответната 
териториална служба;
3. при конвоиране на лишени от свобода 
или задържани под стража лица с висок риск 
от бягство и на осъдени на доживотен затвор 
и на доживотен затвор без замяна за старши 
на конвоя се назначава началник на сектор 
надзорно-охранителна дейност в затвора или 
инспектор от направлението на надзорно-ох-
ранителната дейност. В арестите се назначава 
усилен конвоен наряд.
(2) Въоръжението, техническите, помощ-
ните и защитните средства за оборудване на 
конвойния наряд и видът на специализираните 
автомобили се определят в зависимост от из-
готвената оценка на риска, направения анализ 
на оперативната обстановка по маршрутите 
на движение и конкретната конвойна задача.
Чл. 13. (1) При конвоиране на лишени от 
свобода от затвори и затворнически общежития 
и на лица с мярка за неотклонение задържане 
под стража ръководителят на съответната 
териториална служба решава дали да бъдат 
поставени белезници, след преценка на въз-
растта, пола, физическото и здравословното 
състояние и индивидуалната оценка на риска 
на конвоираните лица.
(2) Необходимостта от използване на бе-
лезници се посочва в заповедта за конвоиране 
за всеки конкретен случай.
Чл. 14. (1) По отношение на лица, изтър-
пяващи наказание лишаване от свобода за 
срок над 10 години, доживотен затвор или 
доживотен затвор без замяна, обвиняеми и 
подсъдими за тежки умишлени престъпления, 
които се наказват с лишаване от свобода за 
срок над 10 години, особено опасни за бягство 
лица (ООБ), или такива, които са планирали, 
правили опит за или осъществили бягства от 
конвои, затвори или арести, лица, склонни 
към самонараняване, както и други особено 
опасни лица, в заповедта за конвой ръково-
дителят на съответната териториална служба 
може да разпореди: 
1. да се конвоират с поставени специални 
колани с фиксирани белезници на ръцете и 
допълнително белезници на краката или спе-
циален комплект белезници за ръце и крака;
2. да се конвоират индивидуално в специ-
ализираните автомобили или в индивидуални 
клетки на специализираните автомобили.
(2) Преценката по ал. 1 се прави, като се 
има предвид и възрастта, пола, физическото и 
здравословното състояние и индивидуалната 
оценка на риска на конвоираното лице.
Чл. 15. Усилен конвой (УК) се организира 
за лицата по чл. 14 при спазване на следните 
изисквания: 
1. лицето се конвоира най-малко от трима 
конвойни служители; 
2. служителите, участващи в УК, трябва да 
са оборудвани с допълнително въоръжение, 
защитни жилетки, индивидуални средства за 
защита (електрошокови прибори, защитни 
спрейове, Тейзери и др.) и средства за кому-
никация.
Чл. 16. При конвоиране на лице по чл. 14, 
за което има конкретна информация за бяг-
ство, съпротива, нападение и осуетяване на 
конвоя, се извършва усилено строг конвой 
(УСК) при спазване на следните изисквания:
1. в състава на УСК задължително участие 
вземат по-голям брой служители, пилотиращ 
и/или осигуряващ автомобил;
2. при изпълнение на УСК с придадени 
сили от ГДО или МВР се изготвя план за 
осъществяване на конвоирането, който се 
утвърждава от началника на териториалната 
служба на ГДИН и началника на структурното 
звено на ГДО или МВР; уведомява се ГДИН, 
като копие от плана се изпраща за сведение.
Чл. 17. При отвеждане на конвоирани лица 
за преглед във външни лечебни заведения 
свалянето на белезниците се извършва на мяс-
тото на прегледа. След оценка на конкретната 
оперативна обстановка и вземане мнението 
на медицинския специалист отговорникът на 
конвоя може да разпореди лицето да остане 
с белезници. 
Раздел ІІ
Ред и особености при изпълнение на конвой-
ната дейност
Чл. 18. (1) Организирането на конвойната 
дейност започва с предоставяне на информа-
ция за конвоираните лица.
(2) Информацията по ал. 1 съдържа:
1. данни за заявеното за конвоиране лице: